אל הנכבד:

הנני תושב ותיק של עירנו, ואני כותב אליך כדי להביע את דאגתי לגבי הדיון שהתנהל לאחרונה, וההחלטה העומדת בפני הכרעה לגדוע את העצים שלאורך שדרת רחוב הרצל. אני מבין כי ההחלטה נשקלת כדי לאפשר את הרחבת הרחוב אשר יוכל להכיל תנועה כבדה בהרבה.

עם זאת, איני סבור שהתועלת שבהרחבת רחוב הרצל לשם הכלת תנועה רבה יותר משתווה לזו שבשמירת העצים. חשוב על כך: עצים יוצרים סביבה טבעית יותר, מלאכותית פחות, ולפיכך פחות רוויית מתח. המראה והרעש של התנועה, מן הצד השני, אינם נעימים, ועלולים להגביר את תחושת הלחץ. יתר על כן, ידוע לכל שהעצים תורמים לאיכות האוויר; העלים מסננים את האוויר שאנו נושמים, סופגים את הזיהום ופולטים חמצן. כמו כן, ידוע לכל שהתנועה פולטת חומרי זיהום רבים ומפחיתה את איכות האוויר.

למראית עין, הרחבת רחובותינו תביא לצמיחה מוגברת, וכתוצאה מכך לשיפור בכלכלה בעירנו. עם זאת, יש לזכור כי העצים מביאים לחיסכון באנרגיה על-ידי ויסות מידות החום באזורי מסחר, וכי גינון נוף המשלב עצים תורם לערך הנכסים. התנועה, מן הצד השני, תגביר את עלויות האנרגיה על-ידי העלאת מידות החום וזיהום האוויר, ותפחית את ערך הנכסים שבסביבתה.

האם זו עיסקת החליפין שברצוננו לבצע? מצפה לתשובתך.

בכבוד רב,